Missatge: "La qüestió és que ells [Ciutadans] són un partit regional català i nosaltres un partit nacional. I aquesta és la distinció". Clar i castellà. Això és el que pensa i diu Rosa Díez des de l'espanyolisme espanyol. Dit d'una altra manera: els espanyolistes catalans no seran mai prou espanyols mentre no acceptin ser dirigits des de Madrid. O sigui que si no ets Madrid, no ets Espanya; ergo Espanya és Madrid. "Nosaltres som un partit d'àmbit nacional, que té una posició nacional, que no ens plantegem, ni de lluny, fer política a nivell regional". Ha parlat Rosa Díez. Fi de la discussió. L'ascens en vertical a les enquestes d'UPyD significarà, en la pràctica, la liquidació definitiva de qualsevol possibilitat de pacte entre el règim polític actual i Catalunya. Un PP assetjat per Rosa Díez només pot accentuar el dogma espanyolista sense que pugui semblar que es fa una mínima concessió a la voluntat de la societat catalana. Catalunya no és una nació, Catalunya no és assimètrica, Catalunya ha de retornar a Madrid les competències en educació i sanitat. Aquesta és la proposta política que es dispara a les enquestes espanyoles. Un escenari d'aquest tipus en el futur immediat, amb una majoria ultranacionalista -que, demoscòpicament, ja hi és- al Congrés, expulsarà del terreny de joc no ja a Duran Lleida o Pere Navarro, sinó al propi Albert Rivera. Rosa Díez ha promès exterminar el catalanisme, però començarà arruïnant la Catalunya espanyola. Enllaç

Resposta: un cop independents no crec que C's sigui cap problema. Aniran tocant els collons una mica per aquí i per allà en el temà de castellà i poca cosa més. No tindran cap possibilitat d'aconseguir convocar un referendum per a reunificar catalunya amb espanya.De fet, de cara a la declaració de la independència crec que es millor tenir a C's que al PP, perque de fet C's ja és un partit d'àmbit català mentre que el PP té la direcció a Madrid. I clar, és una mica extrany això d'un partit polític d'un pais que té la seu central a un altre país.